Vladimir Vlada Novičić
Vladimir "Vlada" Novičić (Beograd, 1. jun 1967) basista je, džez muzičar, muzički producent i profesor muzike na Novoj akademiji umetnosti - Evropski univerzitet u Beogradu.

Biografija 
Vladimir Novičić više od 25 godina stvara kao bas gitarista, muzički pedagog i producent. Poznati njegov rad sa fjužn džez sastavom -{„The New Age Band“}- sa kojim je radio od 1991-e do 1999-e godine, kao i po radu sa mnogim pop-rock i džez izvođačima u Srbiji i šire. U 2009-toj godini postao je prvi nastavnik bas gitare u na visokoškolskoj ustanovi u Srbiji - Nova Akademija Umetnosti - Evropski Univerzitet Beograd, Srbija.

Karijera 
Prvi muzički angažmani počinju u okviru srednjoškolskih bendova „Agonija sećanja“ i „Nostromo“. Oni su u prostorima centra „Dadov“, DK „Zvezdara“ i tadašnje kulturne sekcije mesnih zajednica izvodili autorsku muziku, kao i verzije poznatih rok hitova. Zanimljivo je da je tada u grupi „Nostromo“ bubnjeve svirao Bane Jelić, kasnije član grupa „Viktorija“ i „Osvajači“, a danas internacionalno priznati gitarista.

Godine 1984, Vladimir upisuje klasični kontrabas u klasi prof. Koste Ivanovića u MŠ „Josip Slavenski“ u Beogradu. Kao napredan, biva angažovan i u radu „Baroknog Ansambla“ MŠ „J. Slavenski“ pod vođstvom prof. Gorice Dimitrijević. Iste godine učestvuje i u radu „Filharmonije Mladih – Borislav Pašćan“.

Razvijajući se kao bas gitarista, brzo ulazi u vizuru mnogim autorskim bendovima u Beogradu. Dobija poziv iz grupe „Galerija“ sa kojom osvaja prvo mesto na Demo – Top listi programa 202 Radio Beograda. Potom postaje član grupe „Parada“ koja neguje tada popularnu mešavinu pop i džez muzike. Njihov prvi singl snimaju u poznatom beogradskom studiju „O“ sa Miroslavom Cvetkovićem – Cveletom kao muzičkim producentom, basistom grupe „Bajaga i instruktori“. U tom periodu, dobija poziv  da uzme učešća i u radu grupe -{„Murphy´s Law“}- sa Katarinom Kačunković kao glavnim vokalom.

Iako angažovan u radu više pop i rok bendova, ne zapostavlja i napredak u obrazovanju. Po završetku srednje muzičke škole, 1990. odlazi u London (UK) gde pohađa „Bass institute of technology“. Tokom boravka u Londonu, nastupa sa britanskim umetnicima različitih muzičkih opredeljenja.

Paralelno sa svojom izvođačkom karijerom, od 1992. godine bavi se i pedagoškim radom, proširujući umetnička, tehnička i teoretska znanja bas gitarista koji stvaraju u domenu popularne i džez muzike.

Od 1995. godine, učesnik je nekoliko internacionalnih muzičkih radionica:
 Umetnička radionica - Ečka 1994
 -{Jazz Workshop}- 2006 - -{Bennett Paster & Gregory Ryan}- - FMU Beograd

Od strane kolega, pedagoga savremene muzike, smatra se predvodnikom istraživanja i razvoja pedagoške metode za bas gitaru u Srbiji. Pedagoški angažmani kao što su: -{Jazz Workshop}- (1995), Method of improvisation (1996), profesor muzičke kulture u sportskoj gimnaziji (2005), predavač bas gitare i muzičke teorije u centru za muzičko obrazovanje – kulturno sklonište u Novom Sadu (2009 – 2011), samo su neki koji su prethodili pozivu za saradnju na evropskom univerzitetu u Srbiji.

Od 2009. godine predaje na Novoj akademiji umetnosti u Beogradu (Evropski univerzitet) kao profesor bas gitare, savremene harmonije i metodike muzičke improvizacije.

Godine 2013, postaje prvi predavač za električnu bas gitaru na „Nova Akademija Umetnosti“ u Beogradu.

Interesovanja iz polja elektroakustike i audio inžinjeringa su Vladimira tokom karijere postepeno vodila i do angažmana u oblasti audio produkcije. Kao muzički producent 2008-e godine pokreće rad „Muzičkog Studija Novičić“ – kreativnog studija za savremenu, umetničku i urbanu muziku.

Delujući u oblasti kulture i umetnosti studio producira brojne projekte primenjene muzike i albume, među kojima se izdvajaju:
 -{The Migrators (ITA): ”The Life to Live”}- (2002)
 -{Rain Delay: ”We forget”}- (2008)
 -{The Dibidus: ”Uživo iz kluba fest”}- (2013)
 -{Face Off: “The colour of rain”}- (2013)
 „Miloš Branković“ (višestruko nagrađivan film) (2008)

“Muzički Studio Novičić” je bio partner muzičke produkcije radio Beograda u periodu od 2003. do 2013. godine, na poslovima audio produkcije koncerata -{Big Band}--a RTS-a, Narodnog orkestra RTS-a i Narodnog ansambla RTS-a.

Tokom 2003. godine na poziv urednika Bojane Andrić radi i kao muzički saradnik emisije „Trezor“ redakcije za istoriografiju RTS-a. Tokom iste godine piše za časopis „Jabuka“, a od 2006-e do 2008-e godine kolumnista je časopisa “Sound And Music” u delu posvećenom basistima.

Tokom dosadašnje karijere permanentno je bio aktivan i na klubskoj sceni: „Vlada Novičić i prijatelji“, -{“The Head”}-, „Kvartet Mikija Markovića“, „Studio G“, -{“The 4”}-, -{“The Resident Band”}- samo su neki od sastava u kojima je Novičić gostovao kao session muzičar. Mnogobrojni su neformalni sastavi i povremena gostovanja u ansamblima Vladimira Savčića – Čobija, Voodoo Popeye-a i mnogih drugih…

Kao gostujući, studijski muzičar, član orkestra, aranžer ili muzički producent, učestvovao je na više od 30 albuma domaće i strane produkcije. U svojoj bogatoj karijeri sarđivao je sa mnogim značajnim srpskim džez muzičarima, solistima i grupama domaće i strane pop i džez scene.

Obrazovanje 
 Fakultet muzičke umetnosti Beograd – zvanje Master – Kontrabas 

Specijalni kursevi:
 Privatno usavršavanje kod maestra Roberta Haubera (2010 - na dalje)
 -{Bennett Paster – Gregory Ryan}- (SAD): -{Jazz Workshop}-, FMU (2006) 
 Vojin Mališa Draškoci: Umetnička radionica Ečka (1994)
 -{Bass Institute Of Technology London}- (1990)

Diskografija

Filmografija

Reference

Spoljašnje veze 
 IMDb
 Discogs.com
 “Serbian Jazz Bre!” 
 “Jazzovanje-25 godina”
 “Srpska Jazz Diskografija”
 Domaća Jazz Muzika 

Рођени 1967.
Професори из Београда
Српски басисти
Српски џез музичари
Српски музички продуценти
Музичари из Београда